stanford-oval/wikipedia huggingface dataset:
Sun Ice
Historia

Vuonna 1928 Oskar Sundell myi Pietarsaaren torilla ensimmäiset Suomessa kaupallisiin tarkoituksiin valmistetut jäätelöt.
Yhtiö aloitti valtakunnallisen markkinoinnin 1994 uuden tehtaan valmistuttua.
Saarioinen osti Sun Icen osakekannan vuonna 1997. Ostohetkellä yhtiön markkinaosuus oli lähes kahdeksan prosenttia. Liikevaihto oli vuonna 1996 50 miljoonaa markkaa, ja henkiilöstön määrä noin 50.
Sun Icen valikoimaan kuului vajaat 70 jäätelöä. Tunnetuimpia jäätelöitä olivat Muumi- sekä gourmetjäätelöt.
Saarioinen myi Sun Icen tuotemerkin Ingmanille vuonna 2002. Jäätelön valmistus jatkui Pietarsaaressa alihankintatyönä heinäkuuhun 2002 saakka, jonka jälkeen tuotanto siirtyi Ingmanille Sipooseen. Vuonna 2002 jäätelötehdas työllisti Pietarsaaressa 30 henkilöä.
Svalbardposten

Svalbardposten on norjalainen viikkolehti. Sitä julkaistaan Longyearbyenissä, Huippuvuorilla ja painetaan manner-Norjan Tromssassa.[lähde? ] Lehden ensimmäinen numero ilmestyi vuoden 1948 marraskuussa. Ilmestymispäivänä toimii perjantai ja lehti ilmestyy A4-koossa.[lähde? ] Vuonna 1997 lehdelle avattiin omat internetsivut.
Aiheesta muualla

Viralliset internetsivut
Super Aguri SA08

| Super Aguri SA08 |
| --- | --- |

Talli:   Super Aguri
Suunnittelija(t):   Peter McCool
Kuljettajat:  18.  Takuma Satō  19.  Anthony Davidson
Teknisiä tietoja
Renkaat:  B Bridgestone
Polttoaine:  Elf
Runko:  Hiilikuitumonokokki
Moottori:  Honda RA808E V8
Voimansiirto:  7-vaihteinen puoliautomaattinen pituusuuntainen vaihdelaatikko
Kilpailuhistoria
Debyytti:  Australian GP 2008
Kilpailuja:  0
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Super Aguri SA08 oli Formula 1 -auto, jota Super Aguri F1 käytti kaudella 2008. Autoa ajoi japanilainen Takuma Satō ja britti Anthony Davidson. Autossa oli Bridgestonen renkaat ja se käytti Elfin polttoainetta. Talousvaikeuksien vuoksi talli ei kyennyt järjestämään autolleen esittelytilaisuutta, vaan se esiintyi ensimmäisen kerran Australian GP:n harjoituksissa. Auto oli harjoituksissa odotetusti hidas, koska talli ei ole pystynyt rahoittamaan testaamistaan. Auto pohjautuu viime kauden Honda RA107:n.
Kauden ensimmäisessä kilpailussa, Australian GP:ssä, talli sai tililleen kaksi keskeytystä. Seuraavassa kilapailussa Malesiassa tallin molemmat autot pääsivät maaliin, mutta heikoilla sijoituksilla. Bahrainin GP:ssä tallin sijoitukset eivät parantuneet, päinvastoin.
Super Aguri lopetti toimintansa Espanjan GP:n jälkeen kesken kauden.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Super Aguri | Honda V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SGP | JPN | CHN | BRA | 0 | - |
| 2008 | Super Aguri | Honda V8 | B |   Takuma Satō | Kesk. | 16 | 17 | 13 | / | / | / | / | / | / | / | / | / | / | / | / | / | / | 0 | - |
| 2008 | Super Aguri | Honda V8 | B |   Anthony Davidson | Kesk. | 15 | 16 | Kesk. | / | / | / | / | / | / | / | / | / | / | / | / | / | / | 0 | - |
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
Stéphan Buckland
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 m | 10,13 | Ottawa | 21. heinäkuuta 2001 |
|  | 10,13 | Réduit | 21. huhtikuuta 2002 |
| 150 m | 15,77 | Réduit | 19. tammikuuta 2008 |
| 200 m | 20,06 | Pariisi | 27. elokuuta 2003 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 60 m | 6,72 | Budapest | 5. maaliskuuta 2004 |
Aiheesta muualla

Virallinen sivusto (Arkistoitu – Internet Archive) (ranskaksi)
Nino Džandžghava

Nino Džandžghava (georg. ნინო ჯანჯღავა; s. 29. heinäkuuta 1964 Tbilisi, Gruusian SNT, Neuvostoliitto) on georgialainen säveltäjä. Hän valmistui Tbilisin valtionkonservatoriosta vuonna 1988 ja täydensi siellä opintojaan sävellyksessä vielä Sulkhan Tsintsadzen johdolla vuoteen 1990 saakka. Džandžghava sai säveltämällään laulusarjalla kolmannen palkinnon nuorten säveltäjien kilpailussa Moskovassa vuonna 1986. Hänen tuotantoaan on esitetty Georgian lisäksi myös Armeniassa, Azerbaidžanissa, Venäjällä, Ranskassa, Saksassa ja Yhdysvalloissa.
Džandžghava on johtanut Tbilisissä perustamaansa kuoro- ja soitinkokoonpanoa vuodesta 2006 lähtien.
Sushruta

| Sushruta |
| --- | --- |
 Sushrutaa esittävä patsas Haridwarissa
Henkilötiedot
Syntynyt: 500-luku eaa.
Ammatti:  lääkäri, kirurgi
Muut tiedot
Merkittävät teokset: Sushruta Samhita
Sushruta (sanskritiksi सुश्रुत, Suśruta) oli 500-luvulla ennen ajanlaskun alkua elänyt intialainen lääkäri, jota pidetään eräänä maailman vanhimmista kirurgeista. Hänet tunnetaan sanskritinkielisestä lääketieteellisestä teoksesta nimeltä Sushruta Samhita, joka toimii myös perinteisen ayurvedahoidon perusteoksena. Sushruta oli myös nenänkorjausleikkausten osalta edelläkävijä, kun hän havaitsi voivansa siirtää ihokudosta kasvoista nenän paikalle.
Sushruta Samhita -teos käännettiin 700-luvulla arabiaksi. Eurooppalaisten saataville kirja päätyi 1800-luvulla, jolloin siitä julkaistiin latinan- ja saksankieliset käännökset.
Vuonna 2016 Amrita Institute of Medical Sciences and Research Centre pystytti patsaan Sushrutan kunniaksi Kochiin.
Aiheesta muualla

Kuvia tai muita tiedostoja aiheesta Sushruta Wikimedia Commonsissa
Okeechobeen piirikunta

Okeechobeen piirikunta (engl. Okeechobee County) on Yhdysvaltojen Floridan osavaltiossa sijaitseva piirikunta. Sen väkiluku oli 42 168 vuonna 2019. Piirikunnan hallintokeskus on Okeechobeen kaupunki. Piirikunta perustettiin 8. toukokuuta 1917.
Aiheesta muualla

Kuvia tai muita tiedostoja aiheesta Okeechobeen piirikunta Wikimedia Commonsissa
Suchomimus

| Suchomimus |
| --- | --- |
 Suchomimuksen luuranko.
 Varhaisliitukausi Apt-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Heimo::  †Spinosaurit Spinosauridae
Alaheimo::  †Baryonychinae
Suku::  †Suchomimus  Sereno et al., 1998
Laji::  tenerensis
Kaksiosainen nimi
 † Suchomimus tenerensis  Sereno et al., 1998 
Synonyymit
 Cristatusaurus lapparenti? Taquet & Russell, 1998  Baryonyx tenerensis (Sereno et al., 1998) 
Katso myös
   Suchomimus Wikispeciesissä   Suchomimus Commonsissa 
Infobox OKNimi-testi OK: 
Suchomimus (suom. 'krokotiilin matkija') on sukupuuttoon kuollut teropodeihin kuuluva dinosaurussuku, jonka ainoa laji on Suchomimus tenerensis. Se eli varhaisliitukauden Apt-vaiheella, noin 125–112 miljoonaa vuotta sitten nykyisessä Nigerissä. Jotkut tutkijat pitävät Suchomimusta eurooppalaisen Baryonyx-suvun afrikkalaisena lajina. Suchomimus saattoi myös olla sama laji kuin Cristatusaurus lapparent.
Fossiilit

Chicagon tutkimusryhmä, jota johtivat Paul Sereno ja Rod Sadleir, löysi vuonna 1998 Pohjois-Afrikasta Nigerian varhaisliitukautisista kallioista hyväkuntoisia fossiileita.
Fossiilit > Vuoden 1997 aavikkolöytö

Tutkijat löysivät vuonna 1997 melko hyväkuntoisen Suchomimuksen luurangon Saharan autiomaasta. Luita oli suurimmaksi osaksi paljastanut tuuli, mutta niiden irrottamiseksi jouduttiin siirtämään 15 kivi- ja hiekkatonnia. Yksi löydöistä oli melko hyväkuntoinen sirppimäinen kynsi.
Kuvaus

Suchomimus oli muiden spinosaurien tapaan suuri petodinosaurus, ja sen pituudeksi on arvioitu 9,5–11 metriä, korkeus oli ehkä noin 5,18 metriä ja painoksi 2,5–5,2 tonnia. Koska ainoa tunnettu yksilö oli kuollessaan keskenkasvuinen, Suchomimus on täysikasvuisena saattanut olla yksi suurimmista petodinosauruksista. Suchomimuksen leuat olivat kuin krokotiilin: pitkät ja kapeat, ja lajilla oli lähes sata kartionmuotoisia veitsenterävää hammasta. Suchomimuksen hampaiden pinnoilla oli pituussuuntaisia harjanteita, joiden avulla se sai pidetyksi kalan suussa. Suchomimuksen eturaajat olivat valtavat. Suchomimus saattoi liikkua 38 kilometriä tunnissa. Lajilla oli selässä suuri nikamarivistö. Laji muistusti paljon saman aikakauden muita spinosaureja, esimerkiksi Euroopasta löydettyjä Baryonyxeja ja Etelä-Amerikasta löydettyjä Irritatoreita.
Ravinto

Koska Suchomimuksen kuono oli pitkä, se ei olisi saanut pideltyä kiinni suurta saalista ja käytti ravinnokseen pääasiassa kaloja. Suchomimuksen sieraimet sijaitsivat kaukana kuonon kärjen takana niin että se pystyi hengittämään, kun se kalasti tai söi. Suchomimus saalisti useimmiten yksin.
Suchomimuksen luuranko.
Taiteilijan näkemys Suchomimuksesta.
Suchomimuksen kallo.
Suchomimuksen koko (sinisellä) verrattuna ihmiseen ja muihin spinosaureihin.
Sudenkorento (elokuva)

| Sudenkorento> Dragonfly |
| --- | --- |

Ohjaaja:  Tom Shadyac
Käsikirjoittaja:  David Seltzer Mike Thompson
Tuottaja:  Mike Thompson Gary Barber Roger Birnbaum Mark Johnson Tom Shadyac
Säveltäjä:  John Debney
Kuvaaja:  Dean Semler
Leikkaaja:  Don Zimmerman
Pääosat:   Kevin Costner  Joe Morton  Ron Rifkin  Linda Hunt 
Valmistustiedot
Valmistusmaa:  Yhdysvallat
Tuotantoyhtiö:  Shady Acres Entertainment
Levittäjä:   Universal Pictures  Buena Vista International 
Ensi-ilta:  2002
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sudenkorento (Dragonfly) on vuonna 2002 ensi-iltansa saanut Tom Shadyacin ohjaama yhdysvaltalainen jännityselokuva.
Juoni

Tohtori Joe Darrowin (Kevin Costner), on Chicagossa sairaalan ensiapulääkärinä. Hänen vaimonsa Emily Darrow (Kathryn Erbe) kuolee olessaan Venezuelassa avustustyössä, kun bussi jossa hän on joutuu onnettomuuteen joutuessaan liirtoon liukkaan mudan vuoksi. Darrow ei pysty käsittelemään vaimonsa kuolemaa ja tuntee syyllisyytta siitä ettei hän ollut mukana Venezuelassa. Hän alkaa tekemään pitkiä päiviä haudatakseen surunsa, mutta se johtaa vain pahempaan tilanteeseen. Hänen vaimonsa selässä oli sudenkorennon muotoinen syntymämerkki ja hänellä oli tapana keräillä pikkutavaroita joissa oli sudenkorento. Darrow alkaa uskoa vaimonsa viestivän hänelle kun sudenkorentoja tulee esiin eri yhteyksissä, ja hän uskoo vaimonsa yrittävän viestittää hänelle lastensairaalan syöpäsairaiden potilaiden kautta jotka piirtelevät koukeroisia ristejä.
Rooleja

| 0 | 1 | 2 |
| --- | --- | --- |
|  Kevin Costner  | … |  Joe Darrow   |
|  Susanna Thompson  | … |  Emily Darrow   |
|  Joe Morton  | … |  Hugh Campbell   |
|  Ron Rifkin  | … |  Charlie Dickinson   |
|  Linda Hunt  | … |  sisar Madeline   |
|  Jacob Vargas  | … |  lentäjä   |
|  Kathy Bates  | … |  rouva Belmont   |
|  Robert Bailey Jr  | … |  Jeffrey Reardon   |
|  Jacob Smith  | … |  Ben   |
|  Jay Thomas  | … |  Hal   |
|  Lisa Banes  | … |  Flora   |
|  Matt Craven  | … |  Eric   |
|  Casey Biggs  | … |  Neil Darrow   |
|  Leslie Hope  | … |  Charisse Darrow   |
|  Peter Hansen  | … |  Phillip Darrow   |
|  Chea Courtney  | … |  12-vuotias tyttö   |
|  Dylan Johnson  | … |  8-vuotias poika   |
|  Anne Betancourt  | … |  äiti   |
|  Mary Beth Fisher  | … |  hautajaisten puheenpitäjä   |
|  Kim Staunton  | … |  hoitaja   |
|  Nigel Gibbs  | … |  ensihoitaja   |
|  Heidi Swedberg  | … |  kirurginenhoitaja   |
|  Jamie Sue Sherrill  | … |  kirurginenhoitaja   |
|  Smith, Samantha  | … |  tarjoilija   |
|  Andy Umberger  | … |  lääkäri   |
|  Nicholas Cascone  | … |  lääkäri   |
|  Judith Moreland  | … |  teho-osastohoitaja   |
|  Jennifer Parsons  | … |  teho-osastohoitaja   |
|  L. Scott Caldwell  | … |  päähoitaja   |
|  Kent Faulcon  | … |  Paul Reardon   |
|  Deirdre O'Connell  | … |  Gwyn   |
|  Justina Machado  | … |  syöpäosaston vastaanottohoitaja   |
|  William Dennis Hunt  | … |  pappi   |
|  Tom Keevers  | … |  poliisi   |
|  Rich Komenich  | … |  poliisi   |
|  David Correia  | … |  linjaautonkuljettaja   |
Lähde:
Aiheesta muualla

Murray, Angus Wolfe: Dragonfly Eye For Film.  6.6.2002. Viitattu 14.6.2021. (englanniksi)
Dragonfly 2002 Letterboxd. Viitattu 14.6.2021. (englanniksi)
Stars (Simply Redin albumi)

| Stars Simply Red |
| --- | --- | --- |

Studioalbumin tiedot
 Äänitetty : 1990–1991
 Julkaistu: 30. syyskuuta 1991
 Tuottaja(t): Stewart Levine
 Tyylilaji: Pop, blue-eyed soul, fuusiojazz
 Kesto: 41.18
 Levy-yhtiö: East West Records
Simply Redin muut julkaisut
| A New Flame 1989 | Stars 1991 | Life 1995 |
Singlet albumilta Stars
 ”Something Got Me Started” Julkaistu: 9. syyskuuta 1991  ”Stars” Julkaistu: 18. marraskuuta 1991  ”For Your Babies” Julkaistu: 27. tammikuuta 1992  ”Thrill Me” Julkaistu: 21. huhtikuuta 1992  ”Your Mirror” Julkaistu: 13. heinäkuuta 1992
Stars on Simply Redin neljäs studioalbumi, joka julkaistiin syyskuussa 1991. Albumilta julkaistiin viisi singleä, mukaan lukien "Stars" ja "For Your Babies", jotka molemmat saavuttivat Top 10-listan Britanniassa. Albumi oli valtava menestys maailmanlaajuisesti.
Kappaleet

Kaikki kappaleet on säveltänyt ja sanoittanut Mick Hucknall, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Something Got Me Started | Hucknall, Fritz McIntyre | 4.01 |  |  |  |  |  |  |
| 2. | Stars |  | 4.08 |  |  |  |  |  |  |
| 3. | Thrill Me | Hucknall, McIntyre | 5.04 |  |  |  |  |  |  |
| 4. | Your Mirror |  | 3.59 |  |  |  |  |  |  |
| 5. | She’s Got It Bad |  | 3.34 |  |  |  |  |  |  |
| 6. | For Your Babies |  | 4.17 |  |  |  |  |  |  |
| 7. | Model |  | 3.46 |  |  |  |  |  |  |
| 8. | How Could I Fall |  | 4.45 |  |  |  |  |  |  |
| 9. | Freedom |  | 3.52 |  |  |  |  |  |  |
| 10. | Wonderland |  | 3.49 |  |  |  |  |  |  |
Kokoonpano

Mick Hucknall – laulu
Fritz McIntyre – koskettimet, lisälaulu (kappale 1, 10), taustalaulu (kappale 9)
Tim Kellett – koskettimet
Heitor T P – kitarat
Ian Kirkham – saksofoni
Gota Yashiki – rummut, lyömäsoittimet
Shaun Ward – bassokitara
Listasijoitukset

| Lista (1991–92) | Korkein sijoitus |
| --- | --- |
Australia (ARIA Charts): 7
Itävalta (Ö3 Austria Top 40): 1
Kanada (RPM): 36
Alankomaat (MegaCharts): 3
Ranska (SNEP): 6
Saksa (Media Control Charts): 2
Italia (FIMI): 2
Uusi-Seelanti (Recorded Music NZ): 2
Norja (VG-lista): 11
Ruotsi (Sverigetopplistan): 7
Sveitsi (Schweizer Hitparade): 2
Iso-Britannia (UK Albums Chart): 1
Yhdysvallat (Billboard 200): 76
Aiheesta muualla

Stars Simply Redin virallisella sivustolla (englanniksi)
Olarin ostoskeskus

Olarin ostoskeskus
Olarin ostoskeskus on Espoossa Olarin kaupunginosassa Kuitinmäessä sijaitseva ostoskeskus. Ostoskeskuksen alueella on S-market, R-kioski, pizzeria, apteekki, pubeja, ravintoloita, seurakunnan ja Espoon kaupungin nuorisotilat, päiväkoti ja kampaamo. Ostoskeskuksen vierestä kulkee useita bussilinjoja eri puolille Espoota. Ostoskeskuksen osoite on Kuunkatu 3.
Suomen Tinku

Suomen Tinku ry on suomalainen kansalaisjärjestö, jonka tavoitteena on lisätä Andien alueen kulttuurien, kansansivistyksen ja kansanliikkeiden tuntemusta. Tinku korostaa toiminnassaan vastavuoroisuutta ja monimuotoisuutta. Tinku on aimaran ja ketsuan kieltä ja tarkoittaa erilaisten voimien kohtaamista: vastavuoroisuutta, monikulttuurisuutta ja toinen toisiltaan oppimista.
Suomen Tinku ry perustettiin vuonna 1994. Tinku on osa Andien maissa toimivaa Tinku-verkostoa, joka on Andien alkuperäiskansojen järjestöjen sekä paikallisten kansalaisjärjestöjen verkosto. Tinku-verkosto pyrkii toiminnallaan vahvistamaan alkuperäiskansojen identiteettiä ja lisäämään heidän taitojensa arvostusta.
Tinkun toiminnan keskiössä on hankkeina tapahtuva kansainvälisyyskasvatus Suomessa. Järjestö on tuottanut materiaalipaketteja kansainvälisyyskasvatusta varten.
Toiminta

Suomen Tinku ry:n pääasialliset toimintamuodot ovat Andien maihin liittyvä tiedotustyö ja kansainvälisyyskasvatus Suomessa. Tinku on Kepan jäsenjärjestö ja osallistuu vuosittain järjestettäville monikulttuurisille Maailma kylässä-festivaaleille. Vuoteen 2006 saakka järjestö toimi asiantuntijatahona KEPAn Etelän vapaaehtoisohjelma Etvossa Andien maiden osalta.
Tinku on myös osallistunut Kepan ETVO-ohjelmaan lähettämällä vapaaehtoistyöntekijöitä Tinkun yhteistyöjärjestöön Warmaylluun Perussa. Suomen Tinku on myös Siemenpuu-säätiön perustajajäsen. Lisäksi Tinku tekee yhteistyötä järjestöjen kanssa, jotka toimivat latinalaisamerikkalaisten kulttuurien esille tuomiseksi Suomessa.
Toiminta > Ihmisarvoista työtä Andien nuorille

Tinkun tiedotuskampanja vuosina 2006-2007 keskittyi nuorten työmahdollisuuksiin Boliviassa, Perussa ja Ecuadorissa. Sen tarkoitus on edistää kansainvälistä solidaarisuutta ja osoittaa kuinka Suomen ja Andien alueen nuoret kohtaavat samanlaisia vaikeuksia ja haaveilevat samoista asioista erilaisista elinympäristöistään huolimatta.
Toiminta > Turvallinen maailma – koululaisten valokuvia Suomesta ja Perusta

Vuoden 2008 kansainvälisyyskasvatusprojekti (Arkistoitu – Internet Archive) toteutettiin yhteistyössä perulaisen Warmayllu-järjestön kanssa. Hankkeessa suomalaiset ja perulaiset kuudesluokkalaiset pohtivat valokuvan keinoin turvallisuuden ja turvattomuuden teemoja. Koululaisten ottamat valokuvat ovat nähtävissä nettigalleriassa, johon myös liittyy materiaalipaketti koulujen kansainvälisyyskasvatusta varten. Osa kuvista valittiin valokuvanäyttelyyn, joka kiersi yhteistyöpaikkakunnilla Suomessa ja Perussa syksyllä 2008 ja keväällä 2009.
Toiminta > Vesien kertomaa

Suomen Tinku ry:n vuonna 2013 aloittama, Suomen Kulttuurirahaston tukema Vesien kertomaa -hanke keskittyy ympäristökasvatukselliseen vesiteemaan. Koululaisille suunnatuissa valokuvaustyöpajoissa käsitellään vesiaihetta tarinoiden ja valokuvien kautta sekä Perussa että Suomessa.
Olarin kirkko

| Olarin kirkko |
| --- | --- |
 Olarin kirkko Merituulentien puolelta nähtynä
Sijainti:  Rälssitilankuja 1, Niittykumpu, Espoo
Koordinaatit:  60°10′19″N, 24°45′36″E
Seurakunta:  Olarin seurakunta
Rakentamisvuosi:  1981
Suunnittelija:  Simo Paavilainen Käpy Paavilainen
Materiaali:  punatiili
Istumapaikkoja:  485
Lisää rakennusartikkeleitaArkkitehtuurin teemasivulla
Olarin kirkko sijaitsee nimestään huolimatta Espoon Niittykummun kaupunginosassa. Kirkon suunnittelusta vastasivat arkkitehdit Käpy ja Simo Paavilainen ja se valmistui vuonna 1981. Arkkitehtonisesti se ei edusta mitään yksittäistä tyylisuuntaa, vaan siinä on yhdisteltynä sekä moderneja että historiallisia elementtejä. Samassa rakennuskompleksissa sijaitsevat myös Olarin seurakunnan virastot sekä pienempi sali, joka toimii Espoon ruotsinkielisen seurakunnan kappelina.
Kirkon Merituulentielle antavaa punatiilistä julkisivua hallitsevat pilasterit sekä niiden välissä koko julkisivun korkuiset, erittäin kapeat ikkunat, jotka antavat vaikutelman keskiaikaisesta linnoituksesta. Kummun ympärille kiertyvän rakennuskompleksin keskelle jää pieni sisäpiha. Kirkkosalin sisäpihan puoleinen seinä on pääosin lasia.
Kirkon sisäseinät, alttari ja saarnastuoli on maalattu pinnoiltaan valkeiksi, mikä luo voimakkaan kontrastin punatiilisen lattian ja syvän vihreiksi petsattujen penkkien kanssa.
Kirkon vieressä sijaitsee Gräsan uurnalehto.
Ole Kristian Grimnes

Ole Kristian Grimnes (s. 4. tammikuuta 1937 Tromssa) on norjalainen historioitsija. Hän on oppiarvoltaan filosofian tohtori, ja hänestä tuli vuonna 1990 Oslon yliopiston historian professori.
Grimnes on toisen maailmansodan miehitetyn Norjan tutkimuksen johtava auktoriteetti. Hän on julkaissut useita kirjoja kyseisestä aiheesta; näihin kuuluvat Norge i krig -teoksen ensimmäinen osa, Hjemmefrontens ledelse (1974), Overfall (1984) ja Veien inn i krigen (1987). Vuonna 2001 häneltä ilmestyi elämäkertateos Sam Eyde – den grenseløse gründer.
Oskar Osberg

Oskar Peter Osberg (28. huhtikuuta 1836 Arensburg, Viro – 14. huhtikuuta 1901 Helsinki) oli suomalainen insinööri ja tehtailija.
Osbergin vanhemmat olivat ruotsalainen kupariseppä Karl August Osberg (1807–1863) ja Anna Juliana Jürgenfeld (1806–1869). Perhe muutti Virosta Helsinkiin vuonna 1840, ja Karl August Osberg perusti Mikonkadulle vuonna 1845 oman kuparisepänverstaan. Oskar Peter Osberg kävi Helsingin teknillisen reaalikoulun ja opiskeli sitten kahden vuoden ajan Englannissa. Osberg jatkoi isänsä perustaman yrityksen toimintaa yhdessä lankonsa August Baden kanssa. Osberg & Bade -niminen konepaja toimi aluksi Mikonkadulla Helsingissä. Vuonna 1863 Osberg ja Bade hankkivat vuokraoikeuden Sörnäisissä sijainneeseen Näkin huvila-alueeseen ja ostivat alueella toimineen ajoneuvotehtaan, jonka olivat perustaneet everstiluutnantti Carl Otto Ramstedt ja Nicolai Smith vuonna 1854.
Osberg & Baden konepajan toiminta laajeni uudessa sijaintipaikassa nopeasti, ja erityisesti Venäjän–Turkin sodan aikana vuosina 1877–1878 se valmisti suuret määrät patruunalaatikoita ja kuormastovaunuja Venäjän armeijalle. Konepaja valmisti 1870-luvulla myös tavaravaunuja vuonna 1873 valmistuneen Hanko–Hyvinkää-radan omistajayhtiölle. Konepajan palveluksessa oli 1870-luvulla parhaimmillaan noin 1 000 työntekijää. Konepajalla 25. lokakuuta 1875 tapahtunut tulipalo ja Turkin sodan päättymisen jälkeen seurannut lamakausi saattoivat konepajayhtiön talousvaikeuksiin. Konepajan osti vuonna 1882 pidetyssä konkurssihuutokaupassa Osbergin veli, senaatinkanslisti Julius Rudolf Osberg (1842–1910). Konepajan toiminta jatkui nyt Osbergin konepajan nimellä ja Oskar Peter Osberg johti konepajaa yksin Baden muutettua Venäjälle vuonna 1882.
Konepajan osti vuonna 1892 Siltarakennus Oy, mistä sai alkunsa Kone- ja Siltarakennus Oy. Osberg oli vielä vuoteen 1899 saakka uudessa yhtiössä johdon varamiehenä. Hän kuoli Helsingissä vuonna 1901 maksasairauteen.
Oskar Peter Osbergin puolisona oli vuodesta 1864 Olga Helena Clopatt (1844–1906), jonka isä oli Sveitsistä Suomeen muuttanut konditoriamestari Conrad Clopatt. Heidän ainoa lapsensa oli tytär Karin, jonka puoliso oli urheiluvaikuttaja ja palomestari Gösta Wasenius.
Olarin Musiikki

Olarin Musiikki Oy oli Timo Närväisen vuonna 1972 perustama ja 2010-luvun puoleenväliin saakka toiminut levy-yhtiö, joka julkaisi yli 40 vuoden aikana noin 110 albumia ja 90 singleä. Yhtiöllä on myös alamerkit Ellipsikujan levy-yhtiö, Junk Punk Records ja What Records?
Discophonissa työskennellyt Timo Närväinen perusti Olarin Musiikin alun perin blueslevyjen maahantuontia varten. Muun muassa Konsta Jylhän menestyslevyt julkaissut Discophon lopetti 1970-luvun lopussa kansanmusiikkilevyjen julkaisemisen, jolloin Närväinen näki mahdollisuuden jatkaa toimintaa Olarin Musiikin puitteissa. Närväinen jatkoi päivätyötään Discophonissa ulkomaisen kevyen musiikin parissa.
Olarin Musiikki oli avainasemassa, kun suomalainen kansanmusiikki alkoi 1980-luvulla saada kansainvälistä menestystä. Yhtiö toimi ponnahduslautana monille merkittäville artisteille kuten Värttinälle, Maria Kalaniemelle, JPP:lle, Trokalle ja Anna-Kaisa Liedekselle ja Tarja Kujanpäälle. Yhtiön julkaisu on kahdesti valittu Yleisradion vuoden levyksi. Yhtiön pitkäaikaisimpiin ja tuottoisimpiin artisteihin kuului iskelmälaulaja T. T. Purontaka.
Yleisradion maksamat Gramex-esityskorvaukset olivat Olarin Musiikin julkaiseman kansanmusiikin merkittävin tulonlähde. kun varsinainen levymyynti jäi vähäiseksi. Vuonna 1997 Närväinen lopetti kansanmusiikin julkaisun kannattamattomana, kun Ylekin oli radiouudistustensa myötä vähentänyt sen soittamista.
Olarin Musiikin julkaisutoiminta loppui 2010-luvun puolivälissä Timo Närväisen sairastuttua. Yhtiö myi myi kansanmusiikkilevyjen varastonsa Suomen Kansanmusiikkiliitolle.